Príloha č. 5 súťažných podkladov

Podmienky účasti

**Podmienky účasti**

**„Automatizovaný systém hraničnej kontroly (ABC brány)“**

**1. Osobné postavenie**

**Osobné postavenie v zmysle ustanovenia § 32 zákona č. 343/2015 Z. Z. o verejnom obstarávaní v platnom znení**

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

Zoznam a krátky opis podmienok:

Uchádzač musí spĺňať nasledovné podmienky účasti týkajúce sa osobného postavenia :

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.
2. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
4. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
5. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
6. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.
* Verejný obstarávateľ požaduje predloženie potvrdenia príslušného súdu, nie staršie ako tri mesiace o skutočnosti, že hospodársky subjekt nie je v likvidácii.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

1. **Ekonomické a finančné postavenie podľa § 33 zákona**

Podmienky účasti uchádzačov vo verejnom obstarávaní týkajúce sa finančného a ekonomického postavenia podľa § 33 zákona.

Neaplikuje sa.

1. **Technická a odborná spôsobilosť podľa § 34 zákona**

Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 zákona.

**Uchádzač preukazuje technickú spôsobilosť alebo odbornú spôsobilosť:**

**3.1. podľa § 34 ods.1 písm. a) zákona** - zoznamom dodávok tovaru za predchádzajúce 3 roky (36 mesiacov) od vyhlásenia verejného obstarávania (za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku EÚ)(ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Minimálna požadovaná úroveň štandardov:**

Vyššie uvedeným zoznamom uchádzač preukáže realizáciu zmlúv:

1. Minimálne 1 (jeden) projekt implementácie samoobslužnej brány (ABC) pre systém hraničnej kontroly, ktorý pozostáva z overenia cestovného dokladu s biometrickými údajmi a biometrickej verifikácie osoby, komplexnej kontroly cestovných dokladov t.j. overenie optických bezpečnostných prvkov na dátovej strane biometrického dokladu a overenie a kontrola elektronického zabezpečenia a elektronických údajov biometrického dokladu s využitím CSCA certifikátov v rámci procesu automatickej hraničnej kontroly v hodnote minimálne 650 000,00 EUR bez DPH. Ak uchádzač predloží na splnenie tejto podmienky účasti viac projektov, celková súhrnná hodnota týchto projektov musí byť min. 650 000,00 EUR bez DPH.
2. Minimálne 1 (jeden) projekt vytvorenia alebo rozšírenia informačného systému, ktorého predmetom sú/boli: analýza, návrh riešenia, vývoj, implementácia, vykonanie integračných testov, školenia používateľov a nasadenie informačného systému do rutinnej prevádzky, súčasťou ktorého je integrácia na systémy zabezpečujúce výmenu údajov o osobách a objektoch (dokladoch) a automatická synchronizácia číselníkov s externými informačnými systémami v celkovej hodnote min. 200 000,00 EUR bez DPH. Ak uchádzač predloží na splnenie tejto podmienky účasti viac projektov, celková súhrnná hodnota týchto projektov musí byť min. 200 000,00 EUR bez DPH.
3. Minimálne 1 (jeden) projekt na údržbu a/alebo podporu systému hraničnej kontroly a samoobslužných brán v celkovej hodnote min. 200 000,00 EUR bez DPH. Ak uchádzač predloží na splnenie tejto podmienky účasti viac projektov, celková súhrnná hodnota týchto projektov musí byť min. 200 000,00 EUR bez DPH.

Uchádzač podmienku účasti podľa bodu 3.1 písm. a) až c) môže preukázať predložením jedného projektu, ktorý bude obsahovať všetky činnosti tak, ako sú uvedené v bode 3.1 písm. a) až c) v celkovej súhrnnej hodnote min. 1 050 000,00 EUR bez DPH.

**3.2.** **podľa § 34 ods. 1 písm. g) zákona** -údajmi o vzdelaní a odbornej praxi alebo o odbornej kvalifikácii  
osôb určených na plnenie zmluvy alebo riadiacich zamestnancov

**Minimálna požadovaná úroveň štandardov:**

Verejný obstarávateľ požaduje, aby sa na poskytovaní predmetu zákazky podieľali riadiaci   
zamestnanci alebo osoby určené na plnenie zmluvy (ďalej tiež „experti"), pričom títo   
experti musia spĺňať nižšie uvedené minimálne odborné a kvalifikačné podmienky. Verejný obstarávateľ   
umožňuje kumulovanie pozícií expertov v jednej osobe.

1. Verejný obstarávateľ požaduje predložiť zoznam osôb určených na plnenie zmluvy - expertov   
 v ktorom uvedie:

1. meno a priezvisko príslušnej osoby,
2. navrhovaná pozícia v tíme (napr. Expert č.1 projektový manažér),
3. vzťah k uchádzačovi (zamestnanec/iná osoba).

2. Z uchádzačom predložených dokladov musia byť minimálne zrejmé:

- údaje o vzdelaní a odbornej praxi expertov, čo uchádzač u týchto expertov preukáže predložením profesijných životopisov, alebo ekvivalentnými dokladmi.

Z každého predloženého profesijného životopisu príslušného experta alebo ekvivalentného dokladu musia vyplývať minimálne nasledovné údaje/skutočnosti:

1. meno a priezvisko,
2. súčasný zamestnávateľ,
3. súčasné pracovné zaradenie/funkcia,
4. história zamestnania/odbornej praxe príslušného experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe / rok a mesiac od – do, pozícia, ktorú príslušný expert zastával),
5. praktické skúsenosti príslušného experta
   1. názov projektu/predmetu plnenia,
   2. identifikácia odberateľa/zamestnávateľa (obchodné meno, adresa/sídlo, IČO),
   3. stručný opis projektu/predmetu plnenia tak, aby verejný obstarávateľ   
       vedel vyhodnotiť splnenie určených minimálnych požiadaviek na odbornú prax a   
       skúsenosti v danej oblasti každého experta,
   4. pozícia/pracovné zaradenie experta na projekte/predmete plnenia,
   5. obdobie [od (mesiac a rok) – do (mesiac a rok)], počas ktorého sa expert   
      podieľal na projekte/predmete plnenia tak, aby verejný obstarávateľ vedel   
      vyhodnotiť splnenie určených minimálnych požiadaviek na dĺžku odbornej praxe   
      každého experta,
   6. priezvisko aspoň jednej kontaktnej osoby odberateľa vrátane čísla telefónu a emailového kontaktu, kde si bude môcť verejný obstarávateľ overiť príslušné informácie
6. podpis príslušného experta.

Uchádzač vyššie uvedeným spôsobom preukáže splnenie nasledovných minimálnych požiadaviek na expertov č.1- 4:

**Expert č. 1 – projektový manažér**:

* minimálne 5-ročná odborná prax v oblasti projektového riadenia projektov informačných systémov, túto podmienku účasti uchádzač preukáže životopisom alebo ekvivalentným dokladom
* minimálne 3 profesionálne praktické skúsenosti s riadením informačných systémov, túto podmienku účasti uchádzač preukáže životopisom alebo ekvivalentným dokladom,
* platný certifikát PRINCE 2 Practitioner alebo IPMA alebo PMI na odbornú spôsobilosť pre riadenie projektov alebo ekvivalent daného certifikátu od inej akreditovanej autority; túto podmienku účasti uchádzač preukáže prostredníctvom kópie certifikátu.

**Expert č. 2 – IT architekt:**

* v minimálne 5-ročná odborná prax v oblasti návrhu architektúry informačných systémov informačných systémov, túto podmienku účasti uchádzač preukáže životopisom alebo ekvivalentným dokladom
* minimálne 3 profesionálne praktické skúsenosti s návrhom architektúry systémov, túto podmienku účasti uchádzač preukáže životopisom alebo ekvivalentným dokladom.

**Expert č. 3 – IT analytik:**

* minimálne 5-ročná odborná prax v oblasti bezpečnosti informačných systémov, túto podmienku účasti uchádzač preukáže životopisom alebo ekvivalentným dokladom
* minimálne 3 profesionálne praktické skúsenosti s implementáciou bezpečnostných systémov alebo nástrojov, túto podmienku účasti uchádzač preukáže životopisom alebo ekvivalentným dokladom

**Expert č. 4 – špecialista inšpekčných systémov elektronických a cestovných dokladov:**

* minimálne 5-ročná odborná prax v oblasti informačných systémov, túto podmienku účasti uchádzač preukáže životopisom alebo ekvivalentným dokladom
* minimálne 3 profesionálne praktické skúsenosti s implementáciou projektov v rámci EU v oblasti hraničnej kontroly, kde boli implementované systémy stacionárnej kontroly eGate, túto podmienku účasti uchádzač preukáže životopisom alebo ekvivalentným dokladom
* minimálne 1 profesionálna praktická skúsenosť s návrhom alebo realizáciou projektu automatickej evaluácie procesu pasívnej autentizácie (napr. Schengen, Master List apod.).

(návrh zoznamu)

Zoznam osôb určených na plnenie zmluvy - experti

**Automatizovaný systém hraničnej kontroly (ABC brány)**

**Názov Predávajúceho: .....................................................................................**

**Sídlo: .......................................................................................**

|  |  |  |
| --- | --- | --- |
| Meno a priezvisko príslušnej osoby | Pozícia v tíme | Vzťah osoby k uchádzačovi  (zamestnanec/iná osoba v zmysle § 34 ods. 3 zákona o verejnom obstarávaní) |
|  | **Expert č. 1**  projektový manažér |  |
|  | **Expert č. 2**  IT architekt |  |
|  | **Expert č. 3**  IT analytik |  |
|  | **Expert č. 4**  špecialista inšpekčných systémov elektronických a cestovných dokladov |  |

V ..................., dňa...................

.............................................................

Pečiatka a podpis oprávnenej osoby konať

za uchádzača

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení rámcovej dohody bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

1. **Všeobecné informácie, JED**

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie (ďalej „JED“) so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese https://www.uvo.gov.sk/iednotnv-europskv- dokument-pre-vereine-obstaravanie-602.html V prípade jeho použitia predloží uchádzač jednotný európsky dokument v ponuke v elektronickej podobe. Formulár JED s vyplnenými údajmi o tomto verejnom obstarávaní tvorí prílohu č. 6 týchto súťažných podkladov.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona predkladá v ponukedoklady na preukázanie splnenia podmienok účasti v pôvodnej elektronickej podobe podľa bodu 10.2 týchto súťažných podkladov.